Diari Oficial de la Generalitat Valenciana


Sumari del DOGV 3596, del 04-10-1999 (1999/8398)

ORDRE de 6 de setembre de 1999, de la Conselleria d'Ocupació, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/8398


Data del document
:   06-09-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * formació professional
    * ajuda a l'ocupació
    * suport econòmic
    * lluita contra l'atur

ORDRE de 6 de setembre de 1999, de la Conselleria d'Ocupació, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999. [1999/8398]
  
Amb data 20 de novembre de 1998, es va publicar en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici 1999.
  
L'article 32 de l'esmentada ordre establia que els cursos haurien de realitzar-se durant l'exercici 1999, i finalitzar com a màxim el 31 d'octubre del mateix any. No obstant això, es considera necessari, per al cas de resolucions dictades amb posterioritat a l'1 de setembre de 1999, prorrogar el termini d'execució dels cursos fins al 30 de novembre del present any.
  
En virtut d'això, i fent ús de les facultats que m'atorguen la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública Valenciana,
  
ORDENE
  
Article únic
  
Afegir a l'article 32 de l'Ordre de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999, un segon paràgraf amb la següent redacció:
  
"2. En el cas que la resolució de concessió de la subvenció es dicte a partir de l'1 de setembre de 1999, el mencionat termini es prorrogarà fins el 30 de novembre de 1999."
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 6 de setembre de 1999
  
El conseller d'Ocupació,
  
RAFAEL BLASCO CASTANY